Hakim Ziyech

**Hakim Ziyech** (1993-yil 19-martda tugʻilgan) – professional futbolchi, Marokashning „Wydad AC“ klubida hujumkor yarim himoyachi va vinger sifatida oʻynaydi. Unga „Ajax“ muhlislari tomonidan „**Sehrgar**“ laqabi berilgan.

Ziyech oʻzining yakuniy zarbasi, driblingi, kesib uzatiladigan uzatmalari, texnikasi va jarima zarbalarini tepish qobiliyati bilan tanilgan. 2019-yilda u UEFA Chempionlar ligasining 2018-19-yilgi mavsumida eng yaxshi 20 nafar futbolchidan biri sifatida tanlandi. Oʻsha yilning oxirida u *[[The Guardian|TheGuardian]]* jurnalining „Dunyoning 100 ta eng yaxshi futbolchisi“ roʻyxatida 29-oʻrinni egalladi.

Ziyech professional faoliyatini 2012-yilda Gollandiyaning „Heerenveen“ klubida boshlagan va ikki yildan soʻng Gollandiyaning „Twente“ klubi bilan shartnoma imzolagan. 2016-yilda u „Ajax“ bilan besh yillik shartnoma imzoladi, uning transfer narxi 11 million yevro boʻlgan. 2018-19-yilgi mavsum Ziyech faoliyatidagi eng sermahsul mavsum boʻldi, chunki u Eredivisieda 16 ta gol urdi va 13 ta golli uzatmani amalga oshirdi. U 2020-21-yilgi mavsumda Premer liganing „Chelsi“ klubiga oʻtdi.

Xalqaro maydonda Niderlandiya yoki Marokash terma jamoalarida oʻynash taklifi tushganda u Marokashni tanladi. 2018-yilgi FIFA Jahon chempionati va 2019-Afrika Millatlar kubogida Marokashni himoya qilgan.

## Klubdagi faoliyati

### Heerenveen
Ziyech Niderlandiyaning Dronten shahrida tugʻilgan. 2001-2007-yillar oraligʻida u „Real Dronten“ va „ASV Dronten“ yoshlar akademiyasida oʻynagan. 2007-yilda Heerenveen akademiyasiga qoʻshildi.

2012-yilning 2-avgustida Ziyech Yevropa ligasining uchinchi saralash bosqichining birinchi oʻyinida „Rapid Bukuresti“ga qarshi oʻyinda „Heerenveen“ safida debyut qildi va maydonda 53 daqiqa oʻynaganidan soʻng almashtirildi. U Eredivisiedagi debyutini 10-avgust kuni NECga boʻldi. Ziyech Heerenveen uchun ilk golini 2013-yil 10-avgustda NAC Bredaga qarshi oʻyinda (2:0) kiritdi.

### Twente
2014-yilning 18-avgustida Ziyech 3,5 million yevro evaziga "Twente"ga koʻchib oʻtib, uch yillik shartnoma imzoladi va 10-raqamli futbolkani oldi. 5-oktyabr kuni Ziyech AZ Alkmaar bilan 2:2 hisobidagi oʻyinda bitta gol urdi va golli uzatmani amalga oshirdi.  2015-yilning 6-martida Ziyech Willem II bilan 2:2 hisobidagi oʻyinda ikkita gol urdi. 2015-16 yilgi mavsumda Ziyech klub sardori etib saylandi ammo, u 2016-yil yanvar oyi boshida klubga nisbatan hurmatsizlik bildirganligi va omma oldida transferni talab qilganligi uchun sardorlikdan mahrum qilingan. 2015-16-yilgi mavsum Ziyech faoliyatidagi eng sermahsul mavsum boʻldi, 17 ta gol urdi va 10 ta golli uzatmani amalga oshirdi.

### Ajax

#### 2016-2018: dastlabki mavsumlar va Yevropa finali
2016-yilning 30-avgustida Ziyech „Ajax“ bilan 5 yillik shartnoma imzoladi, uning transferi uchun 11 million yevro sarflandi. 15-sentabr kuni Ziyech Yevropa ligasi guruh bosqichining dastlabki oʻyinida „Panatinaikos“ ustidan gʻalaba qozonilgan oʻyinning 79-daqiqasida qizil kartochka oldi. Olti kundan soʻng, 21-sentabr kuni u KNVB kubogida Villem II ustidan 5:0 hisobida gʻalaba qozonilgan oʻyinda Ziyech birinchi golini urdi.

### Chelsea

#### 2020-21 mavsum

2020-yilning 14-fevralida „Ajax“ va "Chelsi" Ziyechni 40 yevro evaziga transfer qilish boʻyicha kelishuvga erishgani eʼlon qilindi. U 2020-21-yilgi mavsum uchun Premer liga klubiga qoʻshildi. „Chelsi“ Ziyech bilan 5 yillik shartnoma imzolaganini eʼlon qildi.

## Terma jamoadagi faoliyati

### Marokash
U Gollandiyada marokashlik oilada tugʻilgan. U Gollandiya U19 U20, U21 yoshlar terma jamoalarida oʻynagan. Biroq, u milliy terma jamoa yoshiga yetgach Marokashda oʻynashni afzal koʻrdi. U 2015-yilning may oyida AQSH va Latviya terma jamoalariga qarshi oʻrtoqlik oʻyinlariga birinchi marta milliy terma jamoaga chaqiruv olgandi.

## Oʻyin uslubi
Ziyech oʻng qanot yarim himoyachisi boʻlib, toʻp bilan juda yaxshi muomala qila oladi.

Ziyech nafaqat jamoadoshiga tez-tez aniq vaziyatlar yaratib beradi, balki raqib himoyachilarini ancha qiyin holatga solib qoʻyadigan xavfli vaziyatlar yarata oladi. U aql bovar qilmaydigan texnika, tezlikka ega, raqibning eʼtiborini bemalol chalgʻitib qoʻyadi va raqib maydoniga kirmasdan, zarba berish imkoniyatini oʻzi uchun yarata oladi.

## Yutuqlari
**Ajax**

* Eredivizion: 2018-19
* KNVB kubogi: 2018-19
* Johan qalqoni: 2019
* UEFA Yevropa ligasi ikkinchi oʻrinchisi: 2016-17

**Chelsea**

* UEFA Chempionlar ligasi: 2020-21
* UEFA Superkubogi: 2021
* FIFA klublar oʻrtasidagi Jahon chempionati: 2021
* Angliya kubogi sohibi: 2020-21, 2021-22
* EFL kubogi sohibi: 2021-22

**Shaxsiy sovrinlar**

* Mars d’Or (Marokashning eng yaxshi futbolchisi): 2016
* Afrikaning eng yaxshi futbolchisi: 2018-yil
* Erediviziyada yilning eng yaxshi jamoasi: 2015-16, 2016-17, 2017-18, 2018-19
* Erediviziyaning eng yaxshi futbolchisi: 2015-16, 2017-18, 2018-19
* SC Heerenveen yilning eng yaxshi futbolchisi: 2013-14
* FC Twente yilning eng yaxshi futbolchisi: 2014-15
* AFC Ayaksning eng yaxshi futbolchisi: 2017-18, 2018-19, 2019-20
* OFK Ayaksning mavsumning eng chiroyli goli: 2019-20
* Gollandiyalik yilning eng yaxshi futbolchisi: 2017-18
* Erediviziyada oyning eng yaxshi futbolchisi: 2018-yil oktabr, 2019-yil
* UEFA Chempionlar ligasining mavsumdagi tarkibi: 2018-19
* Yilning CAF jamoasi: 2019
* IFFHS CAF Yilning erkaklar jamoasi: 2020
* France Football Africa Yil jamoasi: 2018, 2019, 2020
* Goal talqinida Afrikaning yil jamoasi: 2017, 2018, 2019
* Yilning Angliya kubogi jamoasi: 2020-21 

## Manbalar

## Havolalar

* Hakim Ziyech at the Chelsea F. C. website
* Hakim Ziyech  at the Premier League website
* Hakim Ziyech at *[[Voetbal International]]* 
*